armvectores/hy_wikipedia_2023 huggingface dataset:
Պախուր

Պախուր, գյուղ Արևմտյան Հայաստանում, Բիթլիսի վիլայեթի Խիզանի գավառակում` Շենաձորի գյուղախմբում։


== Պատմություն ==
1915 թվականին թուրքերի դեմ ինքնապաշտպանական մարտեր են վարել։


== Բնակչություն ==
XX դարի սկզբին ուներ 25 տուն հայ բնակիչ։


== Տնտեսություն ==
Բնակիչների հիմնական զբաղմունքը անասնապահությունն ու երկրագործությունն էր։


== Պատմամշակույթային կառույցներ ==
Պախուրն ուներ Ս. Գևորգ անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Շաքարե տիրաժ

Շաքարե տիրաժ, պատրաստված է բուրահաղորդիչ շաքարի օշարակով։ Օգտագործվում է քաղցրաբլիթների, թխվածքաբլիթների, մրգերի և խմորիչով պատրաստված խմորեղենի վրա քսելու համար։ Օգտագործվում է հիմնականում ռուսական և լեհական խոհանոցների հրուշակեղենի պատրաստման ժամանակ։


== Բաղադրություն ==
85 % շաքարավազ
15 % ջուր
բուրմունքներ (նարինջի, լիմոնի միջուկը, մեղր՝ ըստ ցանկության)


== Պատրաստելու եղանակը ==
1 բաժակ շաքարավազ
1.2 բաժակ ջուր
բուրահաղորդիչերՇաքարավազը լցնել ջրի մեջ և եփել, որքան հնարավոր է տաքացնել կաթսայի մի կողմը։ Երկրորդ սառ կողմում կհայտնվի փրփուր, որը պետք է պարբերաբար վերցնել։ Եփել մինչև եռալը և փորձել հաստ թելի վրա։ Հետո սառեցնել 80 աստիճան, ավելացնել ½ լիմոնի միջուկի հյութը (կամ ½ նարիջի միջուկը, կամ 1 մադարին, կամ 2-3 գրամ վանիլինի շաքարավազ, կամ ½ 1.2 գդալ կոնյակ կամ լիկյոր)։


== Պատել տիրաժով ==
Խոզանակի օգնությամբ քսել պատրաստվածը խմորի վրա։ Փոքր խմորեղեների համար խորհուրդ է տրվում լցնել կաթսայի մեջ և թափահարել այնքան ժամանակ, մինչև բոլոր կողմերից գլազուրով պատվի հավասարաչափ։ Սակայն այս մեթոդը պահանջում է որոշակի ճարտարություն, որովհետև քաղցրաբլիթները կամ թխվածքաբլիթները չցրվեն կտորների։
Գլազուրով խմորեղենը դնել տապակի վրա և թողնել 1-2 ժամ չոր տաք տեղում։ Եվ կարելի է տապակը դնել մի քանի րոպե տաք ջեռոցի մեջ։


== Եղեք ուշադիր ==
Եթե տիրաժը շատ խիտ է, քաղցրաբլիթների մակերևույթը կլինի ոչ փայլուն և գունդ-գունդ, հաստ շաքարի շերտով։ Այդ դեպքում լցնել ջուր, տիրաժը եռացնել ևս մեկ անգամ մինչև փորձելը հաստ թելի վրա։ Եթե տիրաժը ընդհակառակ, հեղուկ է ապա այն կծորի քաղցրաբլիթների վրայից և չի չորանա։ Այդ դեպքում ավելացնել շաքարի օշարակ և ևս մեկ անգամ եփել։


== Գրականություն ==
Кенгис Р. П., Мархель П. С. Домашнее приготовление тортов, пирожных, печенья, пряников, пирогов. Пищепромиздат. М., 1959.
Բուլղարիան Մանկական Եվրատեսիլ երգի մրցույթում

Բուլղարիան Մանկական Եվրատեսիլ երգի մրցույթին մասնակցում է 2007 թվականից։ Նրանք 2009-ին հրաժարվեցին և չմասնակցեցին 2009 և 2010 թվականներին, սակայն 2011-ին վերադարձան։
2012-ին նրանք կրկին հրաժարվեցին մասնակցել Մանկական Եվրատեսիլ երգի մրցույթին։ 2014-ին Բուլղարիան կրկին վերադառնում է և այս անգամ զբաղեցնում է 2-րդ հորիզոնականը 147 միավորով։ 2015-ին Բուլղարիան հյուրընկալեց մրցույթը։


== Մասնակցումներ ==


== Քվեարկության պատմություն ==
Բուլղարիան տվել է ավելի շատ միավորներ

Բուլղարիան ստացել է ամենաշատ միավորները
Մենախոտ

Մենախոտ (լատ.՝ Eremostachys), անապատահասկ, խուլեղինջազգիների (շրթնածաղկավորներ) ընտանիքի բազմամյա խոտաբույսերի ցեղ։ Հայտնի է մոտ 50 տեսակ։


== Կենսաբանական նկարագիր ==

Ցողունը քառանիստ է, բարձրություն՝ 40-100 սմ։ Տերևները թավոտ են, ամբողջական կամ փետրաձև կտրտված։ Ծաղկաբույլը հասկանման է, ծաղիկները՝ կեղծ տերևանութներում, սպիտակ, դեղնավուն կամ նուրբ վարդագույն։ Ծաղկում է հունիս-հուլիսին։ Պտուղն ընկուզանման է, միասերմ, վերևում՝ հարթ մազափնջով։ Լայնաբաժակը խեցեծաղկանման մենխոտ տարբերվում է ծաղկաբաժակի թաղիքանման խավավորմամբ, կարճ պսակով և ավելի խոշոր ցողունային տերևներով։


== Հայաստանում ==
Հանդիպում է Արարատյան գոգավորությունում և Սյունիքի մարզում (Մեղրի)։ Աճում է չոր, քարքարոտ և գիպսակիր լանջերին, գրանցված է ՀՀ Կարմիր գրքում։
Հայաստանում՝ 2 տեսակ՝ 

Մենխոտի հատած (լատ.՝ E. laciniata),
Մենխոտ խեցեծաղկանման (լատ.՝ E.moluccelloides)
Մենխոտի տարատեսակը՝ Մենխոտ լայնաբաժակ (լատ.՝ E.macrophylla)։


== Տարածում ==

Տարածված է Արմավիրի, Շիրակի, Տավուշի, Վայոց ձորի, Սյունիքի մարզերում։ Աճում է չոր, քարքարոտ, կավոտ, հաճախ՝ նաև գիպսակիր լանջերին։


== Տեսակներ ==


== Արտաքին հղումներ ==
Virtual de la Flora Mongola (անգլերեն)
http://thebigdictionary.com/eremostachys/ Archived 2014-07-28 at the Wayback Machine. (անգլերեն)
Շվեդտ

Շվեդտ  (գերմ.՝ Zichow), կոմունա Գերմանիայի Բրանդենբուրգ երկրամասում։
Գտնվում է Ուկերմարկ շրջանի կազմում։ Բնակչությունը կազմում է 34 035 մարդ (ըստ 2010 թվականի դեկտեմբերի 31-ի)։ Տարածքը կազմում է 200,11 կմ²։ Պաշտոնական կոդ՝  12 0 73 532։
Քաղաքը, որը հնում ծառայում էր Հոհենցոլլորի շվեդական ճյուղի հատուկ նստավայրը, բաժանվում է 5 քաղաքային շրջանի։


== Քաղաքի ռուսախոս բնակիչները ==
2000 թվականի սկզբին նախկին ԽՍՀՄ-ի հանրապետություններից քաղաք են ներգաղթում վերջին միգրանտները։ 2000 թվականի վերջին քաղաքում կար 300-ից ավել ռուսախոս ընտանիք։ Հիմնականում չեն հաստատվել գերմանական համայնքում, գործազուրկ են։
Ընտանիքներին օգնող պետական ծրագրի բաժանած նպաստների շնորհիվ մինչև 2003 թվականին կյանքը բարեկեցիկ է դառնում։ Երեխաները և երիտասարդները ուսում են ստանում, ձեռք բերում մասնագիտություն, այսինքն՝ աշխատանք։
Քաղաքում լույս է տեսնում ռուսական թերթ՝ «Պալեզնայա գազետա», ստեղծվում է կայք և ֆորում։ 2007 թվականին ռուսական քրիստոնեկան Եկեղեցում անցկացնում են առաջին մկրտությունը։


== Ժողովրդագրություն ==
Քաղաքը հետաքրքիր է նրանով, որ վերջին ութ տարիների ընթացքում նրա հին շրջաններից մեկն ամբողջովին
ապամոնտաժվել է, որովհետև այնտեղ բնակչություն չկար։
1981-2008 թվականներին գրեթե 52 000 բնակիչներից մնում է միայն կեսը՝ մոտավորապես 35 000 մարդ։ Աշխատունակների բնակիչների հիմնական մասը տեղափոխվում է արևմտյան Գերմանիա։
Գերմանիայի միավորումից հետո քաղաքում փակվում են մի քանի խոշոր արտադրամասեր։ Այդ թվում նաև հինավուրց թութունի գործարանը, որը հիմնադրվել էր 1800 թվականին։


== Պատկերասրահ ==

		
		
		
		
		


== Գրականություն ==
Шведт, город // Энциклопедический словарь Брокгауза и Ефрона։ В 86 томах (82 т. и 4 доп.). — СПб., 1890—1907.


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Քաղաքի ռուսական կայք
Կոֆինու

Կոֆինու (հուն․՝ Κοφίνου), գյուղ Կիպրոսի Հանրապետության Լառնակայի շրջանում։


== Բնակչություն ==
Մինչ 1974 թվականը, գյուղը բնակեցված է եղել թուրք կիպրացիներով։ Ըստ 2011 թվականի տվյալների Կոֆինու գյուղի բնակչությունը կազմում է 1,312 մարդ, մեծամասնությունը հույն կիպրացիներ են։


== Ծանոթագրություններ ==
Հայպետնախագիծ

Հայպետնախագիծ, Պետշինի պետական նախագծային ինստիտուտ Խորհրդային Հայաստանում։ Հիմնադրվել է 1954 թվականին, Երևանում։ Սինչև 1960 թ-ը կոչվել է «Հայբնակքաղշիննախագիծ»։ Ինստիտուտում մշակվել են երկրի քաղաքների, շրջկենտրոնների, բանավանների գլխավոր հատակագծեր (բացի Երևանից) և կառուցապատման, զանգվածային շինարարության և կարևորագույն շենքերի ու համալիրների նախագծեր։ 1958 թվականից սկսվել են մշակվել նաև բնակելի հասարակական շենքերի տիպային նախագծեր։ 
Հայպետնախագծում մշակված նախագծերով են կառուցվել «Հրազդան» մարզադաշտը, «Ռոսիա» կինոթատրոնի, Երիտասարդության պալատի շենքերը, Արևմտյան օդանավակայանը, Եղեռնի զոհերի հուշարձանը Երևանում, Սռավյանի անվան թատրոնի, հյուրանոցի շենքերը Լենինականում (այժմ՝ Գյումրի), Բյուրականի աստղադիտարանի կառույցները, Մեծամոր ավանը և այլն։ Ինստիտուտն ունեցել է ճարտարապետական գոտիական արվեստանոցներ, ինչպես նաև նախագծերի բազմացման ու թողարկման բաժիններ։ 1962 թվականին բացվեց «Հայպետնախագծի» արվեստանոցը Գյումրիում։
1996 թվականին ինստիտուտի սեփականաշնորհմամբ ստեղծվել է «Հայնախագիծ» բաց բաժնետիրական ընկերությունը։
Պրոմեթևս (այլ կիրառումներ)

Պրոմեթևս, կարող է վերաբերել՝

Պրոմեթևս - հին հունական դիցաբանության մեջ՝ տիտաններից մեկը, մարդկանց արարիչ և պաշտպան
Պրոմեթևս - Սատուրնի արբանյակ
(1101) Կլեմատիս

(1101) Կլեմատիս (անգլ.՝ Clematis), աստերոիդ աստերոիդների գոտու արտաքին մասում։ Հայտնաբերվել է 1928 թվականի սեպտեմբերի 22-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,228984 ա. մ., առավելագույնը մոտենում է 2,9768 ա. մ. հեռավորության վրա և հեռանում 3,4812 ա. մ.։ Արեգակի շուրջ մեկ ամբողջական պտույտ է կատարում 2119,32 երկրային օրվա ընթացքում, իր ուղեծրով շարժվելով միջինում 0,169865 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,43° անկյուն։
Կլեմատիս աստերոիդը պատկանում է Ալաուդայի աստերոիդների ընտանիքը, որը տեղաբշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1101) Կլեմատիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զիտո

Ժոզե Էլի դե Միրանդա «Զիտո» (պորտ.՝ José Ely Miranda, օգոստոսի 8, 1932(1932-08-08), Roseira, Սան Պաուլու, Բրազիլիա - հունիսի 14, 2015(2015-06-14), Սանտոս, Սան Պաուլու, Բրազիլիա), բրազիլացի ֆուտբոլիստ, հանդես է եկել կիսապաշտպանի դիրքում։ Բրազիլիայի հավաքականի խաղացող։ Աշխարհի չեմպիոն՝ 1958 և 1962 թվականներին։ «Սանթոսի» կազմում անցկացրել է 733 հանդիպում և խփել 57 գնդակ։ Խաղային կարիերայի ավարտից հետո «Սանթոսում» աշխատել է որպես ադմինիստրատոր։


== Կենսագրություն ==
Մարզական կարիերան սկսել է «Տաուբատե» թիմում։ 1952 թվականից հանդես է եկել Սանթոսում, իսկ 1955 թվականին նորամուտը նշել Է Բրազիլիայի հավաքականում, որի հետ նվաճել է Աշխարհի երկու առաջնության գավաթ։ Իր խաղաոճի, խաղադաշտում վստահ գործողությունների և առաջնորդական որակների համար ստացել է «Ժերենտի», այսինքն՝ «Տեր» մականունը։ 1960-ական թվականների լեգենդար «ձուկ» թիմի գլխավոր մարզիչ Լուլան, հաճախ հենց Զիտոյին էր վստահում որոշել խաղը և մասնակիորեն՝ թիմի մարտավարությունը։ Զիտոն աչքի էր ընկնում նրանով, որ միշտ խրախուսում էր խաղընկերներին շարունակել գոլեր խփել, նույնիսկ այն իրավիճակներում, երբ թիմն արդեն վստահորեն գլխավորում էր հաշիվը, և խաղի ճակատագիրը պարզ էր։
Բացի առաջնորդական որակներից, Զիտոն ուներ նաև գերազանց տեխնիկա։ Հաճախ հենց նրա արդյունավետ փոխանցումներն էին գտնում Պելեն ու Կոուտինիոն, իսկ նրանց համար գեղեցիկ գոլեր խփելն արդեն տեխնիկայի հարց էր։ Զիտոն «Սանթոս»-ի կազմում հանդես է եկել 15 տարի։ Նա հաղթել է Սան Պաուլու նահանգի ինը առաջնություններ, Բրազիլիայի հինգ առաջնություններ (այդ ժամանակ մրցաշարը կոչվում էր Բրազիլիայի գավաթ), Լիբերտադորեսի երկու գավաթներ, երկու միջմայրցամաքային գավաթներ և Ռիո Սան Պաուլոյի 4 մրցաշար։ 1962 թվականի Աշխարհի առաջնության երկրորդ եզրափակչում Չեխոսլովակիայի դեմ խաղի ժամանակ Զիտո դարձել է գոլերից մեկի հեղինակ։
Ֆուտբոլիստի կարիերան ավարտելուց հետո Զիտոն մնաց Սանթոսում։ Երկար տարիներ աշխատել է ակումբի վարչությունում։
2015 թվականի հունիսի 14-ին Զիտոն մահացել է Սանտուսի հիվանդանոցում, որտեղ գտնվում էր ինսուլտով։


== Ձեռքբերումներ ==
Աշխարհի առաջնությունների մասնակից՝ 1958, 1962, 1966
Աշխարհի չեմպիոն (2) 1958, 1962
Բրազիլիայի գավաթակիր (այժմ հաղթանակները հավասարեցվում են Բրազիլիայի չեմպիոնի տիտղոսին) (5) 1961, 1962, 1963, 1964, 1965
Լիբերտադորեսի գավաթակիր (2) 1962, 1963
Միջմայրցամաքային մրցաշարի գավաթակիր (2)․ 1962, 1963
Սան-Պաուլուի մրցաշարի հաղթող (10)․ 1955, 1956, 1958, 1960, 1961, 1962, 1964, 1965, 1967, 1968
Ռիո - Սան-Պաուլու մրցաշարի հաղթող  (4)․ 1959, 1963, 1964, 1965
Օսվալդո Կրուզի գավաթակիր (3)․ 1955, 1961, 1962
O’Higgins Cup-ի գավաթակիր (2)․ 1955, 1959
Ռոքի գավաթակիր (2)․ 1957, 1963
«Theresa Herrera»-ի հաղթող (1)․ 1959
«Colombino Huelva» մրցաշարի հաղթող (1)․ 1959
Paris Tournament (2)․ 1960, 1961
Buenos Aires Tournament (1)․ 1965


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում(անգլ.)
Սրբապղծություն

Սրբապղծություն, կրոնական սրբությունների՝ կրոնական տեսանկյունից պղծում, աստվածանարգություն։ Սրբապղծություն կարող են համարվել հայհոյանքներն ու անարգանքները աստծո, սրբերի, սրբավայրերի, կրոնավորների, մասունքների և սրբազան այլ իրերի հանդեպ, այնպես էլ տաճարական գույքի (սրբազան գրքեր, սրբապատկերներ, անոթներ, մոմակալներ, մոմեր, խաչեր, փող և այլն) գողությունը։ 
Դեռևս հնագույն կրոններում Սրբապղծությունը խստորեն դատապարտվել է, և ըստ հանցանքի ծանրության՝ սահմանվել են համապատասխան պատիժներ։ Աստիճանաբար սրբապղծություն են համարվել նաև աշխարհիկ կյանքում կատարվող մի շարք հանցանքներ ու արարքներ (հայրենադավություն, գողություն, ավազակություն, սպանություն, ծնողուրացություն, ազգականների միջև կենակցություն և այլն)։ 
Փոխաբերական իմաստով սրբապղծություն նշանակում է հանուրի պաշտամունքին արժանացած որևէ բանի անարգություն։
Էստադոս

Էստադոս (իսպ՝. Isla de los Estados),  Արգենտինային պատկանող կղզի Հրո Երկիր կղզեխմբում՝ նրա գլխավոր կղզուց դեպի արևելք։ Տարածքը՝ 534 քառակուսի կիլոմետր։ Արգենտինայի իշխանությունների կողմից կղզին հայտարարվել է պետականորեն պահպանվող բնապահպանական, պատմական և զբոսաշրջային տարածք։ 


== Աշխարհագրությունը և կլիման ==
Էստադոս կղզու ռելիեֆը լեռնային է, ափերը խիստ կտրտված են։ Արևմուտոից արևելք ձգվում է 63 կիլոմետր, իսկ լայնությունը 4-8 կիլոմետր է։ Հրո Երկիր կղզուց բաժանված է Լե Մեր նեղուցով։ Էստադոսում կան սառցադաշտային ծագման մի քանի լճեր;
Այս կղզու մասին նշանավոր արկածային գրող Ժյուլ Վեռնը գրել է «Փարոսը աշխարհի ծայրին» վեպում, որտեղ զգալի անճշտություններով է ներկայացրել Էստադոսի կլիման։ Իրականում ձմեռն այստեղ մեղմ է, ձյունածածկույթը՝ անկայուն, իսկ ամռանն էլ, չնայած Անտարկտիդայի մոտիկությանը, կղզին ամբողջությոմբ պատվում է կանաչով։ Քամիներից պաշտպանված վայրերում պատահում են նաև հարավային հաճարենու անտառներ, որոնցում, մարդկային միջամտության շնորհիվ, լայն տարածում են ստացել եղնիկներ ու վայրի այծեր։ Կենդանական աշխարհի մյուս ներկայացուցիչներից կարելի է նշել պինգվիններին, փոկերին, ծովաճայերին, ջրագռավներին։ Սկսած տասնութերորդ դարի վերջերից՝ կղզին փոկորսության՝ աշխարհում հայտնի կենտրոններից մեկն է համարվում։
Կարևոր է հիշատակել նաև, որ Էստադոսը Ատլանտյան օվկիանոսի ծայրհարավային այն եզակի վայրերից է, որտեղ հանդիպում են մագելանյան կոչվող ցեղատեսակի պինգվինների գաղթօջախներ։
Ձմռանը կղզու մերձակա ջրերում սառցաբեկորներ հազվադեպ են պատահում։ Տարվա այդ եղանակին օդի միջին ջերմաստիճանը մոտ է զրոյին, իսկ ամռանը ցերեկային միջին ջերմաստիճանը կազմում է +12-15 °C: 


== Պատմություն ==
Էստադոս կղզին 1615 թնվականին հայտնաբերել են հոլանդացի ծովագնացներ Լեմերն ու Սհաուտենը և անվանել են Նահանգների երկիր (Estados բառը հենց այդպես  է թարգմանվում), քանի որ կարծել են, թե այդ կղզին այսպես կոչված՝ Հարավային Անտեսանելի երկրի հյուսիսային ծայրամասն է։
Էստադոսում միակ բնակավայրը նրա հյուսիսային ափին 1978 թվականին հիմնադրված Puerto Parry նավակայանն է՝ ընդամենը չորս ծովայիններից բաղկացած անձնակազմով, որը 45 օրը մեկ հերթափոխվում է։ Նրանց խնդիրն է՝ հետևել բնապահպանական իրավիճակին ու նավերի տեղաշարժին, հարկ եղած դեպքում օգնություն ցույց տալ պատահարների հանդիպածներին։


== Գրականություն ==
Ponce Juan, Fernandez Marilen (2014)։ Climate and Environmental History of Isla de Los Estados, Argentina։ Srpinger։ ISBN 978-94-007-4362-5 


== Ծանոթագրություններ ==


== Արտաքին հղումներ ==
Isla de los Estados - InterPatagonia.com
Isla de los Estados reserve (Spanish)
Լոնդոնի Թրաֆալգարյան հրապարակը

Լոնդոնի Թրաֆալգարյան հրապարակը (անգլ.՝ London's Trafalgar Square), բրիտանական համր, կարճամետրաժ, սև-սպիտակ ֆիլմ, որը նկարահանվել է 1890 թվականին կինեմատոգրաֆի առաջին բրիտանացի նախաձեռնողներից Ուորդսուորթ Դոնիսթորփի և Ուիլյամ Քար Քրոֆթսի կողմից։


== Սյուժե ==
Պահպանված 10 կադրերում նկարահանված է Թրաֆալգարյան հրապարակի՝ Լոնդոնի ամենանշանավոր և հեշտ ճանաչելի վայրերից մեկի երթևեկությունը։ Կադրի կենտրոնում Լոնդոնի ազգային պատկերասրահն է, իսկ հետին պլանում՝ երևում են կառքեր և հետիոտներ։
Այս 10 կադրերը քաղաքի ամենավաղ հայտնի շարժապատկերներն են։


== Պատմություն ==
Դոնիսթորփին համալսարանում սկսեց հետաքրքրել կինեմատոգրաֆիական ֆիլմը։ Դա հենց այն ժամանակ էր, երբ նրան քննող անձը 1869 թվականին ֆիզիկոս Ջեյմս Մաքսվելն էր, որն այդ թվականին կատարելագործեց զոոտրոպը։
1876 թվականի նոյեմբերի 9-ին Դոնիսթորփը Քրոֆթսի հետ արտոնագրման դիմում ներկայացրին «հավասար միավոր ժամանակում շարժվող օբյեկտները նկարահանող» սարքի համար։ Սարքն ստացավ «Kinesigraph» անվանումը։


== Ծանոթագրություններ ==


== Գրականություն ==
Herbert S. Industry, Liberty and a Vision: Wordsworth Donisthorpe’s Kinesigraph — London: The Projection Box, 1998.
Cunningham G., Barber S. London Eyes: Reflections in Text and Image. — USA: Berghahn Books, 2007. P. 126—127.


== Արտաքին հղումներ ==
Տեսանյութը ՅուԹյուբում
«Kinesigraph» վիդեոսարքի լուսանկարները Archived 2013-11-06 at the Wayback Machine.
Նովի Միր (գյուղ, Վադսկի շրջան)

Անվան այլ կիրառումների համար տե՛ս՝ Նովի ՄիրՆովի Միր (ռուս.՝ Новый Мир), գյուղ Ռուսաստանի Նիժնի Նովգորոդի մարզի Վադսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կելամյաե (գյուղ, Ռակե շրջան)

Անվան այլ կիրառումների համար տե՛ս՝ ԿելամյաեԿելամյաե (էստ․՝ Kellamäe), գյուղ Էստոնիայի Լյաենե-Վիրումաա նահանգի Ռակե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վերին Հռենոս

Վերին Հռենոս (ֆր.՝ Haut-Rhin), դեպարտամենտ Ֆրանսիայի արևելքում։ 

Վերին Հռենոս դեպարտամենտի կարգային թիվն է՝ 68։


== Պատմական տեղեկություններ ==
Վերին Հռենոս դեպարտամենտը Ֆրանսիական հեղափոխության ժամանակ՝ 1790 թ. մարտի 4-ին ստեղծված առաջին դեպարտամենտներից մեկն է։ Գտնվում է նախկին Էլզաս մարզի տարածքում։


== Աշխարհագրական տվյալներ ==
Վերին Հռենոսը սահմանակից է Բելֆոր տարածք և Վոգեզներ դեպարտամենտներին, արևմուտքում՝ Վոգեզներ լեռներին, հյուսիսում՝ Ստորին Հռենոս դեպարտամենտին, հարավում՝ Շվեյցարիային և Գերմանիայի հետ նրա արևելյան սահմանն անցնում է Հռենոս գետով։
Տարածքը 3525 քառ.կմ է, ունի 293 համայնք։


== Տնտեսություն ==
Վերին Հռենոսը ֆրանսիական ամենահարուստ դեպարտամենտներից մեկն է։ Մյուլուզը համարվում է Պեժո ավտոմոբիլների հայրենիքը՝ արտադրելով 106 և 206 մոդելները։ Հյուսիսային Սունյո երկրամասում գործազրկության ամենացածր ցուցանիշն է գրանցվել (մոտավորապես 2%)։ Երկրամասը շրջապատված է բլուրներով։ Բնակիչներից շատերն աշխատում են Շվեյցարիայում, հատկապես Բազելի քիմիական արդյունաբերության ոլորտում։


== Արտաքին հղումներ ==

Պաշտոնական կայք Archived 2014-02-09 at the Wayback Machine. (ֆր.)
Պրեֆեկտուրայի կայք (ֆր.)
Կոնկորդիա Սաջիտարիա

Կոնկորդիա Սաջիտարիա (իտալերեն՝ Concordia Sagittaria), կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 10 649 մարդ։ Խտությունը կազմում է 154 մարդ/կմ²։ Տարածքը գրավում է 66,5 կմ²։ Փոստային ինդեքս՝ 30023։ Հեռախոսային կոդ՝ 0421։


== Արտաքին հղումներ ==
http://www.input.ve.it/concordia/ Archived 2008-07-09 at the Wayback Machine.
Վոստոկ (գյուղ, Իշիմբայսկի շրջան)

Անվան այլ կիրառումների համար տե՛ս՝ ՎոստոկՎոստոկ (ռուս.՝ Восток, բաշկիրերեն՝ Восток), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 209 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թալմասինգ

Թալմասինգ  (գերմ.՝ Thalmassing), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 3287 մարդ (դեկտեմբերի 31, 2010 թվական)։ Զբաղեցնում է 37,11 կմ² մակերես տարածք։ Պաշտոնական կոդ՝ 09 3 75 205։


== Ծանոթագրություններ ==


== Արտաքին հղումներ ==
Պաշտոնական կայք
Նովիե Բուրլի

Նովիե Բուրլի (ռուս.՝ Новые Бурлы, բաշկիրերեն՝ Яңы Бурлы), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 78 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նինա Ալաջալովա

Նինա Մկրտչի Ալաջալովա (հունվարի 11, 1881(1881-01-11), Նոր Նախիջևան, Եկատերինոսլավի նահանգ, Ռուսական կայսրություն - հոկտեմբերի 17, 1964(1964-10-17), Թբիլիսի, Վրացական ԽՍՀ, ԽՍՀՄ), բոլշևիկ հեղափոխական (պրոֆեսիոնալ հեղափոխական)։
Ծնվել է 1881 թվականի հունվարի 11-ին, Նոր Նախիջևանում։ 1900 թվականին ավարտել է Պետերբուրգի կոնսերվատորիան, ապա սովորել Բեռլինի համալսարանում։ 1904–1906 թվականներին եղել է ՌՍԴԲԿ Կովկասյան միութենական կոմիտեի անդամ։ 1906 թվականին ձերբակալվել է և նետվել Մետեխի բանտը։ Փետրվարյան հեղափոխությունից (1917) հետո Թիֆլիսում ընտրվել է բանվորների և գյուղացիների պատգամավորների սովետի անդամ։ 1917–1919 թվականներին եղել է ՌՍԴԲ (բ) կ Կովկասյան երկրային կոմիտեի քարտուղար։ Խորհրդային վարչակարգի հաստատումից հետո երկար ժամանակ կուսակցական աշխատանք է վարել Վրաստանում։ Մահացել է 1964 թվականի հոկտեմբերի 17-ին, Թբիլիսիում։


== Գրականություն ==
Аладжалова Н. Н. Из большевистского подполья. Воспоминания. Тбилиси, 1963


== Ծանոթագրություններ ==
Բոլշոե Օպոչիվալովո

Բոլշոե Օպոչիվալովո (ռուս.՝ Большое Опочивалово), գյուղ Ռուսաստանի Նովգորոդի մարզի Չուդովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեոն շրջան (Տեխաս)

Անվան այլ կիրառումների համար տե՛ս՝ Լեոն շրջան (այլ կիրառումներ)Լեոն շրջան (անգլ.՝ Leon County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.776 կմ² է, բնակչությունը՝ 15.335 մարդ (2000 թ. տվյալներով)։ Շրջկենտրոնն է Սենտրվիլ բնակավայրը։ Կազմավորվել է 1846 թ.։
Ուբադչի ճպուռ

Ուբադչի ճպուռ (լատ.՝ Gomphus ubadschii), գոմֆիդների ընտանիքին պատկանող միջատներ։ Գրանցված է Հայաստանի Հանրապետության Կարմիր գրքում։


== Նկարագրություն ==
Միջին չափի, 44-51 մմ մարմնի երկարությամբ ճպուռ է։ Գունավորումը բաց դեղին կամ սպիտակավուն է՝ լավ արտահայտված սև նախշով։ Կուրծք երեք զույգ սև գույնի զոլերով է, փորիկի հատվածների կողքերին ձգվում են սև գույնի զոլեր՝ միջին գծով տեղադրված են բաց գունավորված երկայնակի բծեր։


== Տարածվածություն ==
Տարածված է Վրաստանից և Թուրքիայից մինչև Սիրիա, Իրան և Միջին Ասիա։ Տարածվածությունը Հայաստանում հայտնի է միայն Արարատյան դաշտից՝ Արմավիրի (գ․ Մարգարա) և Արարատի (գ․ Բուրաստան) մարզերից։


== Էկոլոգիա ==
Ապրում են ավազային, տղմոտ հատակով խոշոր գետերում, զարգանում՝ համեմատաբար դանդաղ հոսող խոշոր գետերում։ Թրթուրը բնակվում է տղմավազային հատակին, զարգացման շրջանը տևում է 3-4 տարի։ Հասուն առանձնյակները հանդիպում են գետերի ավազոտ ափերին։ Հայաստանում թռիչքը դիտվել է հունիսին։


== Պահպանություն ==
Սահմանափակ արեալով հազվագույտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Ծայրահեղ հազվադեպ է հանդիպում, հայտնի են եզակի հայտնաբերումներ։
Թվաքանակի փոխոխության միտումները պարզված չեն։
Սպառնացող վտանգներից է հիդրոշինարաությամբ պայմանավորված գետերի հիդրոլոգիական ռեժիմի փոփոխությունը։
Պահպանության միջոցառումներ չեն իրականացվում։


== Ծանոթագրություններ ==
Լև Ցենկովսկի

Լև Սեմյոնովիչ Ցենկովսկի (հոկտեմբերի 1 (13), 1822, Վարշավա, Ռուսական կայսրություն - սեպտեմբերի 25 (հոկտեմբերի 7), 1887, Լայպցիգ, Սաքսոնիայի թագավորություն, Գերմանական ռայխ), ռուս (ազգությամբ լեհ) բուսաբան, պրոտիստոլոգ և մանրէաբան, Պետերբուրգի ԳԱ թղթակից անդամ (1881 թ.)։


== Կենսագրություն ==
Ավարտել է Պետերբուրգի համալսարանը (1844 թ.)։ Յարոսլավլի Դեմիդովյան լիցեյի (1850–1854 թթ.), Պետերբուրգի (1854-1859 թթ.), Նովոռոսիյսկյան (Օդեսայում, 1865-1871 թթ.) և Խարկովի (1872-1887 թթ.) համալսարանների պրոֆեսոր։
Ստորակարգ բույսերի ու կենդանիների ուսումնասիրման օնտոգենետիկական մեթոդի հիմնադիրներից է։ Լև Ցենկովսկին զարգացրել է բուսական և կենդանական աշխարհի գենետիկական միասնության վերաբերյալ պատկերացումները, պրոպագանդել Չ․ Դարվինի ուսմունքը։ Առաջարկել է սիբիրախտի դեմ վակցինայի ստացման արդյունավետ մեթոդներ։ Նպաստել է Խարկովում պաստյորյան կայանի կազմակերպմանը (1887 թ.)։ Ստեղծել է մանրէաբանների դպրոց։


== Ծանոթագրություններ ==
Վազգեն Մուրադյան

Վազգեն Մուրադյան, (հոկտեմբերի 17, 1921(1921-10-17), Աշտարակ, Էջմիածնի գավառ, Հայկական ԽՍՀ - փետրվարի 18, 2018(2018-02-18), Նյու Յորք, Նյու Յորք, ԱՄՆ), հայ կոմպոզիտոր։ Ստեղծագործել է նվագախմբի գրեթե բոլոր գործիքների համար՝ կլարնետի, տուբա tֆագոտի («Մեծ ֆագոտ»), վիոլա դ՛ամուր։
Բանաստեղծ Գևորգ Էմինի եղբայրը։


== Կենսագրություն ==
Վազգեն Մուրադյանը ծնվել է 1921 թվականին, Աշտարակում։ Մասնակցել է Հայրենական մեծ պատերազմին, ընկել համակենտրոնացման ճամբար, փախել Վիեննա, ապա՝ Իտալիա։ Վենետիկում ուսանել է «Բենեդետտո Մարչելլո» կոնսերվատորիայում, սովորել նվագել ջութակ և սիրո ջութ (վիոլա դ´ամուր)` դառնալով վերջինի միակ հայ մասնագետն աշխարհում։
Գրել է երգեր, խմբերգեր, սիմֆոնիկ գործեր, կոնցերտ հոբոյի և նվագախմբի համար, սոնատներ, պիեսներ դաշնամուրի, ջութակի, սիրո ջութի, հոբոյի համար, որոնք կատարվել են ԱՄՆ-ում։ 1948 թվականին ստացել է երաժշտության պրոֆեսորի կոչում և սկսել մանկավարժական գործունեությունը։ 1993 թվականին Երևանում կայացել է նրա հոբելյանական երեկոն։ 1950 թվականից բնակվում է ԱՄՆ-ի Նյու Յորք քաղաքում։ ԱՄՆ Կոմպոզիտորների և հեղինակ կատարողների միության անդամ է։ Վախճանվել է 2018 թվականին, Նյու Յորքում։


== Մրցանակներ ==
«Թեքեյան» կենտրոնի մրցանակ, Բեյրութ, 1962


== Ծանոթագրություններ ==


== Արտաքին հղումներ ==
Vazgen Muradian/Erebuni Classics
Վազգեն Մուրադյան
.ch

.ch, Շվեյցարիայի վերին մակարդակի ազգային դոմենն է։


== Արտաքին հղումներ ==
IANA .ch whois տեղեկություն
Հաշմանդամների իրավունքների համար պայքարի միջազգային օր

Հաշմանդամների իրավունքների համար պայքարի միջազգային օր, միջազգային օր, նշվում է ամեն տարի՝ մայիսի 5-ին։


== Պատմություն ==
Այս օրը, դեկտեմբերի 3-ին նշվող Հաշմանդամություն ունեցող անձանց միջազգային օրվա հետ միասին, նպատակ ունի մարդկանց ուշադրությունը հրավիրել հաշմանդամություն ունեցող անձանց իրավունքների պաշտպանության հետ կապված խնդիրների վրա, քանի որ նրանց աշխատանքի, մատչելի ենթակառուցվածքների, կրթության իրավունքը շատ հաճախ չեն հարգվում նույնիսկ տնտեսապես զարգացած երկրներում։
«Հաշմանդամների իրավունքների համար պայքարի միջազգային օրվա» պատմությունը սկսվում է 1992 թվականի մայիսի 5-ից։ Այդ օրը տասնյոթ երկրներից հաշմանդամություն ունեցող մարդիկ միաժամանակ անցկացրել են հավասար իրավունքների համար պայքարի և հաշմանդամություն ունեցող անձանց իրավունքների ոտնահարման դեմ պայքարի առաջին համաեվրոպական օրը։ Այդ ժամանակվանից տարբեր երկրներում մայիսի 5-ին պարբերաբար անցկացվում են նմանատիպ միջոցառումներ։


== Տես նաև ==
Հաշմանդամություն ունեցող անձանց միջազգային օր


== Ծանոթագրություններ ==
Տրովո

Տրովո (իտալերեն՝ Trovo), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 948 մարդ (2008 թվական)։ Խտությունը կազմում է 135 մարդ/կմ²։ Տարածքը 7 կմ² է։ Փոստային ինդեքս՝ 27020։ Հեռախոսային կոդ՝ 0382։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0382 928051
Էլեկտրոնային փոստ՝ comune.trovo@libero.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բաշկադըքլար

Բաշկադըքլար կամ Բաշքեդիկլեր, գյուղ Արևմտյան Հայաստանում, Կարսի մարզում, Ախուրյանի աջ ափին, Կարսից մոտ 30 կմ հարավ–արևելք։ 
XIX դ․ վերջին ուներ 448 հայ բնակիչ (55 տուն)։ Զբաղվում էին երկրագործությամբ և անասնապահությամբ։ Բաշկադըքլարի Ս․ Հովհաննես եկեղեցին կառուցվել է IX դ․։ Բնակիչները տեղահանվել են 1920-ի հայ–թուրքական պատերազմի ժամանակ և բնակություն հաստատել Արևելյան Հայաստանում։ Բաշկադըքլարի մոտ է տեղի ունեցել Բաշկադըքլարի ճակատամարտը։
Սափոր կետազարդ (մ.թ.ա. 18-17-րդ դարեր, Ապարան)

Սափոր կետազարդ, մ. թ. ա. 18-17-րդ դարերի Ապարանից հայտնաբերված կավե սափոր։ Պահպանվում է Հայաստանի պատմության թանգարանում 2056-4 համարի ներքո։


== Նկարագրություն ==
Մուգ շագանակագույն փայլեցված մակերեսով սափորն ունի հարթ հատակ, դեպի շրթնամասն աստիճանաբար նեղացող ուռուցիկ իրան։ Շուրթն ուղիղ է, կտրված, շրթեզրին մոտ` յուրաքանչյուր կողմի վրա, փորված են երկուական միջանցիկ անցքեր, հավանաբար կախելու համար։ Անցքերն արված են թրծումից հետո (նրանցից մեկն անավարտ է)։ Անոթի ամբողջ մակերեսը հարդարված է սպիտակ ներկով` ընդելուզված ալիքաձև և կորաձև գծազարդերով։


== Ծանոթագրություններ ==


== Աղբյուրներ ==
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։
Տելենոր Արենա

Տելենոր Արենա (անգլերեն՝ Telenor Arena), նախկինում ֆուտբոլի դաշտ, իսկ այժմ համերգասրահ, որը գտնվում է Նորվեգիայի մայրաքաղաք Օսլոյում։ Կառույցը ամենասկզբում համերգասրահ չի եղել այլ ֆուտբոլի դաշտ սակայն 2009 թվականին երբ Նորվեգիան հաղթեց Եվրատեսիլ 2009 երգի մրցույթում որոշվեց, որ հաջորդ տարվա մրցույթը, որ կայանալու է Նորվեգիայում կանցկացվի հենց այդ կառույցում և նույն տարում կատարվեց շինարարական աշխատանքներ որպեսզի այն դառնա համերգասրահ։ Կառույցը ամենասկզբում, երբ ֆուտբոլային դաշտ կարող էր տեղավորել մինչև 15.000 հանդիսատես, իսկ համերգասրահի դեպքում այն կարող է տեղավորել 23.000 հանդիսատես։
Թեզխարաբ (Կարսի գավառ)

Անվան այլ կիրառումների համար տե՛ս՝ Թեզխարաբ (այլ կիրառումներ)Թեզխարաբ, ավերակ գյուղ Արևելյան Հայաստանում, Կարսի մարզի Կարսի գավառում։ Գտնվում էր Կարաչայ գետի ափին, Ռոմանովո գյուղի մոտ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Կարբոպլատին

Կարբոպլատին, վաճառքային անվանումներից մեկն է Պարապլատին-ը, քիմիաթերապիայում կիրառվող դեղորայք է, որը օգտագործում են քաղցկեղի բազմաթիվ տեսակներ բուժելու նպատակով։ Դրանք ներառում են ձվարանի քաղցկեղը, թոքի քաղցկեղը, գլխի և պարանոցի քաղցկեղը, ուղեղի քաղցկեղը և նեյրոբլաստոման։ Այն կիրառվում է ներերակային։
Կողմնակի ազդեցությունները հաճախ են։ Դրանք ներառում են պանցիտոպենիան (արյան բջիջների քանակի պակասում), սրտխառնոցը և էլեկտրոլիտների մակարդակների խանգարումները։ Այլ ծանր կողմնակի ազդեցություններից են ալերգիկ ռեակցիաները և հետագայում այլ քաղցկեղի առաջացման բարձր ռիսկը։ Հղիության ժամանակ օգտագործումը կարող է վնասել պտղին։ Կարբոպլատինը պատկանում է պլատինային հականեոպլաստիկ դեղամիջոցների ընտանիքին և ազդում է ԴՆԹ-ի կրկնապատկման վրա։
Կարբոպլատինը պատենտավորվել է 1972 թվականին և բժշկական կիրառության մեջ է մտել 1986 թվականին։ Այն ԱՀԿ դեղամիջոցների ցանկում է, որպես առողջապահական համակարգում անհրաժեշտ ամենաարդյունավետ և անվտանգ դեղամիջոցներից մեկը։ Զարգացող երկրներում արժեքը US$26.49–37.37 է 450 mg-ի համար։ Անգլիայում արժեքը 160₤ է (մոտ US$200)։


== Ծանոթագրություններ ==
Աարոն Բրաուն

Աարոն Բրաուն (անգլ.՝ Aaron Brown, մայիսի 27, 1992(1992-05-27), Տորոնտո, Կանադա), կանադացի թեթևատլետ, վազորդ կարճ հեռավորության վրա։


== Կենսագրություն ==
Ծնվել է Կանադայի մայրաքաղաք Տորոնտոյում։ Սովորել է Birchmount Park Collegiate Institute-ում մինչև 2010 թվականը, փորձել է ընդունվել Հարավային Կալիֆոռնիայի համալսարան։ 2009 թվականին Բրաունը մասնակցել է աթլետիկայի պատանիների աշխարհի առաջնությանը և 100 մետր վազքում նվաճել է արծաթե մեդալ՝ վազելով 10,74 արդյունքով 1,2 մ/վ հանդիպակաց քամու պայմաններում։ 2010 թվականին Բրաունը ունեցել է բազմաթիվ վնասվածքներ։ 2010 թվականին աթլետիկայի աշխարհի պատանեկան առաջնությունում 200 մետր վազքում զբաղեցրել է երրորդ տեղը՝ վազելով 21,00 արդյունքով և չորրորդ տեղն զբաղեցրած մարզիկից առաջ անցնելով ընդամենը 0,02 վայրկյանով։ 2011 թվականին Պանամերիկյան թեթև ատլետիկայի պատանեկան առաջնությունում զբաղեցրել է երրորդ տեղը 100 մ մրցատարածությունում՝ վազելով 10,39 վայրկյանում։ Նույն առաջնությունում Բրաունը 4×100 մետր փոխանցավազքում զբաղեցրել է երկրորդ տեղը։ 2012 թվականի Ամառային օլիմպիական խաղերին Բրաունը մասնակցել է 200 մետր վազքին։ Առաջին փուլում, վազելով 20,55 վայրկյանում՝ երկրորդ մրցավազքում գրավել է 3-րդ տեղը՝ դուրս գալով կիսաեզրափակիչ։ Կիսաեզրափակչում մրցատարածությունն անցնելով 20,42 վայրկյանում՝ զբաղեցրել է 4-րդ տեղը երկրորդ կիսաեզրափակչում՝ չանցնելով եզրափակիչ։ 2013 թվականի աթլետիկայի աշխարհի առաջնությունում Բրաունը մասնակցել է 100 մետր վազքին և 4×100 մետր փոխանցավազքին։ Անցել է կիսաեզրափակիչ՝ առաջին ռաունդում վազելով 10։15 արդյունքով։ Եզրափակիչ չի անցել՝ 10,15 միավորով երրորդ կիսաեզրափակչում զբաղեցնելով 5-րդ տեղ։ Փոխանցումավազքում նվաճել է բրոնզե մեդալ։ Մասնակցել է Պեկինի աթլետիկայի աշխարհի 2015 թվականի առաջնությանը։ 4×100 մ փոխանցումավազքում կանադացիները, ինչպես և երկու տարի առաջ, նվաճել են բրոնզե մեդալ, բայց այս անգամ Բրաունի հետ թիմում եղել են Ջասթին Ուորները, Անդրե դե Գրասեն և Բրենդան Ռոդնին։
2020 թվականի Օլիմպիական խաղերում Բրաունը նվաճել է բրոզե մեդալ 4x100 մ փոխանցումավազքում, իսկ 200 մ վազքում զբաղեցրել է վեցերորդ հորիզոնաակնը 20,20 արդյունքով։


== Անձնական ռեկորդներ ==


== Ծանոթագրություններ ==
Թամթա Զաքարյան

Թամթա (1195 - 1254), Խլաթի կառավարիչ (թագավոր)։
Իվանե Ա Զաքարյանի դուստրն է։


== Գործունեությունը ==
1209 թվականին Խլաթը պաշարած Հայկական բանակի հրամանատար Իվանե Ա Զաքարյանը անզգուշաբար գերի է ընկել, ազատվել է դստերը՝ Թամթային, Խլաթի ամիրայի որդուն կնության տալու պայմանով։ Մոնղոլական արշավանքների ժամանակ Թամթան գերվել և տարվել է Կարակորում։ 1245 թվականին մոնղոլական մեծ խանը նրան նշանակել է Խլաթի կառավարիչ /թագավոր/ և վերադարձել հայրենի տիրույթները։


== Գրականություն ==
Տիգրան Հայազն, Տիկնայք փափկասուն Հայոց աշխարհի։ Երևան, 2005 թ., էջ 41։
Հայկ Խաչատրյան, Տիգրան Պետրոսյանց, Հայկազունք։ Երևան, 2002 թ., էջ 224։
Գրիգոր Սուփան Ա

Գրիգոր Սուփան Ա (բառացի՝ «Սուփան» նշանակում է հռչակավոր), Սյունիքի իշխան։ Իշխան Սահակ Սյունու որդին է, իսկ վերջինս՝ Վասակ Գ Իշխանիկի որդին։ Վասակի սերունդներին էր պատկանում Գեղարքունիքի գավառը՝ հարակից Սևանա շրջանի, Բալկի, Վայոց ձորի, Չախուկի, Աբանդի հետ միասին։ 849-851 թվականներին Գրիգոր Սուփանն ընդհարման մեջ էր զարմիկի՝ Բաբկենի հետ։ Մասնակցել է Հովհաննես Դ Օվայեցի կաթողիկոսի վերընտրությանը։
Գրիգոր Սուփանի ավագ որդին Վասակ Գաբուռն է։


== Ծանոթագրություններ ==
Պիցցիկատո

Պիցցիկատո (իտալերեն՝ pizzicato), կամ պիչչիկատո, լարային աղեղնավոր նվագարանից ձայնարտաբերման հնարք։
Ջութակի, ալտի, թավջութակի և կոնտրաբասի նման նվագարնները սովորաբար նվագում են աղեղով։ Սակայն, եթե կոմպոզիտորը ցանկանում է, որ կատարողը լարը մատով քաշի աղեղով նվագելու փոխարեն, «pizzicato» կամ «pizz.» է գրում նոտաների վրա։ Երբ որ նվագողը պետք է արդեն նվագի աղեղով, նոտաների վրա գրվում է «arco»։

Երբ ջութակի ընտանիքի նվագարանները պիցցիկատոյով են նվագվում, կատարողը լարը սովորաբար քաշում է աջ ձեռքի ցուցամատով։ Կոնտրաբասիստները օգտագործում են ցուցամատն ու միջնամատը։ Երբեմն ավելի մատներ են հարկավոր օգտագործել արագ պիցցիկատային մասերի համար։ Թավջութակահարներն ու կոնտրաբասիստները կարող են բութ մատն օգտագործել լարը քաշելու համար, մանավանդ ակորդներ նվագելու ժամանակ։
Պիցցիկատո կարելի է նաև նվագել ձախ ձեռքով, որով սովորաբար նվագում են բոլոր նոտաները։ Մինչ ձախ ձեռքով բաց լարը քաշել դժվար չէ, ուրիշ նոտաներով պիցցիկատո անելն ավելի հմտություն է պահանջում։ Պագանինին գրել է ջութակի համար տարբեր ստեղծագործություններ, որոնց մեջ օգտագործել է մեծ հմտություն պահանջող ձախ ձեռքի պիցցիկատային հատվածներ։
Թել Աբյադ

Թել Աբյադ (արաբ․՝ تل أبيض‎‎), քաղաք Բլիխ գետի երկյանքով Սիրիայի Արաբական Հանրապետության Ալ-Ռակկայի մարզի Թել Աբյադի գավառում։ Հանդիսանում է համանուն շրջանի վարչական կենտրոնը։
Մինչև Սիրիայի քաղաքացիական պատերազմն քաղաքի բնակչություն կազմում էր 52,490 մարդ, բնակչության մեծամասնություն սուննի արաբներ էին։
Քաղաքն գրավել է Իրաքի և Լևանտի Իսլամական Պետության կողմից 2014 թվականի հունիսի 30-ից քաղաքում բարձացվել է ԻԼԻՊ-ի դրոշը՝ Թուրքիայի հետ սահմանին։ Քաղաքը գտնվում է ԻԼԻՊ-ի վերահսկման տակ։


== Ծանոթագրություններ ==
Դառը բրինձ

«Դառը բրինձ» (իտալերեն՝ Riso Amaro, կամ «Դառը ծիծաղ»), Ջուզեպպե դե Սանտիսի՝ 1949 թվականին նկարահանված դրաման։
Գլխավոր դերերում հանդես են գալիս Վիտտորիո Գասմանը, Դորիս Դաուլինգը, Սիլվանա Մանգանոն և Ռաֆ Վալլոնեն։ Համարվում է իտալական նեոռեալիզմի դասական գործերից։ Ֆիլմի անվանումը կարող է երկիմաստ լինել, քանի որ իտալերենում riso բառը բացի բրնձից թարգմանվում է նաև ծիծաղ։
Կինոնկարը մեծ հաջողություն է վայելել եվրոպական և ամերիկյան վարձույթում։ 1949 թվականին ցուցադրվել է Կաննի 3-րդ կինոփառատոնում։ 1950 թվականին առաջադրվել է Ակադեմիայի մրցանակի՝ լավագույն գրական սկզբնաղբյուրի անվանակարգում։


== Սյուժե ==


== Դերերում ==


== Ծանոթագրություններ ==


== Արտաքին հղումներ ==
Դառը բրինձ(անգլ.) ֆիլմը Internet Movie Database կայքում
Ռացվիլեր

Ռացվիլեր (ֆր.՝ Ratzwiller), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 346 մարդ, բնակչության խտությունը` 39.68 մարդ/կմ²։ Բնակավայրը զբաղեցնում է 8.72 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 60 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 178 աշխատունակ (15-64 տարեկան)  բնակիչ, որոնցից ակտիվ էին 132-ը, իսկ ոչ ակտիվները` 46։ Ակտիվության ցուցանիշը կազմում է 74,2 %։ 132 աշխատունակ մարդկանցից աշխատել է 119 անձ (70 տղամարդ և 49 կին)։ Գործազուրկ են եղել 13 անձ (6 տղամարդ և 7 կին)։ 46 անաշխատունակներից 10-ը եղել են աշակերտներ կամ ուսանողներ, 20-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մանսուրիե (Մարդինի գավառ)

Մանսուրիե, գյուղ Արևմտյան Հայաստանում, Դիարբեքիրի վիլայեթի Մարդինի գավառում։ Գտնվում էր Մարդին քաղաքից 4-5 կմ հյուսիս-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Փոքրիկ Բոսը 2

«Փոքրիկ Բոսը 2» (անգլ. The Boss Baby 2), ամերիկյան լիամետրաժ մուլտֆիլմ, «DreamWorks Animation» ստուդիայի արտադրության, 2017 թվականի «Փոքրիկ Բոսը» մուլտֆիլմի շարունակությունը։ Պրեմիերան տեղի է ունենալու 2021 թվականի մարտի 26-ին։


== Սյուժե ==
Փոքրիկ Բոսը ուրախ է իր ընտանիքի հետ, երբ հանկարծ նրանց ծնողները թութակ են բերում տուն։ Թութակների և այլ թռչունների հայտնիությունը օրեցօր աճում է։ Փոքրիկ Բոսը հավաքում է իր ընկերներին, որպեսզի փրկի BabyCorp-ը «Թռչունների դավադրությունից»։ Նա լիովին ընկղմվում է աշխատանքի մեջ՝ թռչունների համար թակարդներ պատրաստելով։ Նրա եղբայր Թիմը փորձում է բացատրել, որ դա ճիշտ չէ, սակայն Փոքրիկ Բոսը չի ցանկանում նրան լսել։ Բոսը բոլոր թռչուններին պատերազմ է հայտարարում։ Թռչունները առևանգում են նրան և հանձնում են իրենց տիրուհի՝ կոմսուհի Մարլիսային։ Թիմը օգնության է կանչում Սթեյսիին և այլ երեխաներին, որպեսզի փրկի եղբորը։ Նրանց օգնում է խորհրդավոր դեռահաս Մարկը, ով տեղյակ է BabyCorp-ի գաղտնիքից և միասին նրանք կգնան կոմսուհի Մարլիսայի դեմ՝ խափանելով նրա չար ծրագրերը։


== Դերերում ==
Ալեք Բոլդուին՝ Փոքրիկ Բոս
Մայրիկ
Ֆրենսիս
Հայրիկ
Սթեյսի
Թիմ
Մարկ
Եռյակ
Թիմը հասուն տարիքում, պատմող
կոմսուհի Մարլիսա


== Ծանոթագրություններ ==


== Արտաքին հղումներ ==
Փոքրիկ Բոսը 2(անգլ.) ֆիլմը Internet Movie Database կայքում
Բեսովեց

Բեսովեց (ռուս.՝ Бесовец, ֆիններեն՝ Pesoutsa), գյուղ Ռուսաստանի Կարելիայի հանրապետության Պրիօնեժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլխովոե (գյուղ, Ուլյանովսկի շրջան)

Անվան այլ կիրառումների համար տե՛ս՝ ՕլխովոեՕլխովոե (ուկրաիներեն՝ Вільхове), գյուղ Ուկրաինայի Կիրովոգրադի մարզի Ուլյանովսկի շրջանում։
2001 թվականի տվյալներով Օլխովոե գյուղում բնակվում էր 1 320 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լի Դա Հի

Լի Դա Հի (հանգըլ՝ 이다희, մարտի 15, 1985(1985-03-15), Հարավային Կորեա), հարավկորեացի դերասանուհի։ Նախքան դերասանական կարիերան սկսելը Լին եղել է 2002 թվականի Super Elite Model Contest-ի ֆինալիստներից մեկը։ Նա առաջին անգամ նկարահանվել է «Հարմոնիա» ֆիլմում, այնուհետև հեռուստատեսային «Լեգենդը», «Քաղաքային ավիացիա», «Թռչնի կազմվածք» և «Բարի գալուստ իմ կյանք» դորամաներում։ Այնուհետև 2013 թվականին սկսվում է նրա բրեյքաութի տարիները, երբ նա սկսում է նկարահանվել երկու հիթային դորամաներում՝ «Ես լսում եմ քո ձայնը» և «Թաքնված սեր»։ 2016 թվականի օգոստոսին նա միանում է Sim Entertainment-ին։


== Ֆիլմերի ցանկ ==


=== Հեռուստատեսային սերիալ ===


=== Ֆիլմ ===


=== Բազմազան շոուներ ===


=== Երաժշտական տեսահոլովակներ ===


== Ծանոթագրություններ ==


== Արտաքին հղումներ ==
Lee Da-hee Ինստագրամում (կոր.)
Lee Da-hee (անգլ.) Internet Movie Database կայքում
Գևորգ Սկևռացի

Գևորգ Սկևռացի (Լամբրոնացի, Սսեցի, 1246 - 1301, Սկևռա, Կիլիկիայի Հայկական Թագավորություն), հայ լեզվաբան, մատենագիր, երաժիշտ-տեսաբան։


== Կենսագրություն ==
Նախնական կրթությունն ստացել է մորեղբոր՝ Գրիգոր Սկևռացու, ապա՝ Բջնիի Գրիգոր արքեպիսկոպոսի մոտ։ Քերականության մեջ խորանալու համար մեկնել է Վիրապ միաբանություն և աշակերտել Վարդան Արևելցուն։ Վերադառնալով Սկևռա վանքը՝ զբաղվել է գրչության արվեստով։ Նրա ընդօրինակած մատյաններն օժտված են գրչության արվեստի բարձր կուլտուրայով։ Գրել է բանաստեղծություններ («Գեորգ պատանին է գրեաց», աքրոստիկոս), մեկնություններ («Համառօտ մեկնութիւնն Գործոց Առաքելոց», «Մեկնութիւն Եսայեայ» և այլն)։ Լեզվաբանության պատմության համար կարևոր նշանակություն ունեն Գևորգ Սկևռացու լեզվաբանական երեք աշխատությունները («Խրատ վասն հանգամանաց հեգից․․․», «Խրատք վասն առոգանութեանցն», «Խրատք յաղագս գրչութեան արուեստի»), ուր նա քննել է հայերենի վանկատության, ուղղագրության, կետադրության, հնչյունակազմի հարցերը, սահմանել կանոններ։ Գևորգ Սկևռացին հորինել է գանձեր, որոնցից մի քանիսը ձեռագրերում հանդիպում են որպես տաղեր։ Հավանաբար XIII դարի վերջին քառորդում հատուկ զբաղվել է Գրիգոր Խուլի խմբագրած Շարակնոցով։ Գործնականում մշակելով առոգանության խազանշանների երաժշտական կիրառության կատարելագործված սկզբունքներ՝ նոր մակարդակի է բարձրացրել միջնադարյան երաժշտա-ծիսական երգարանների արվեստը։


== Գրականություն ==
Թահմիզյան Ն., Հիմ­նական խաղերի միակցությունը, ԲՄ, № 9, 1969։
Վլադիմիր Պոլույախտով

Վլադիմիր Ալեքսանդրովիչ Պոլույախտով (հուլիսի 11, 1989(1989-07-11), Krasavino, Վելիկոուստյուգսկի շրջան, Վոլոգդայի մարզ, ՌԽՖՍՀ, ԽՍՀՄ), ռուս ֆուտբոլիստ, «Կռիլյա Սովետով» ակումբի պաշտպան։ Ռուսաստանի սպորտի վարպետ (2016)։


== Ակումբային կարիերա ==
Վոլոգդայի ՕՌՄՄՊՄԴ-ի և Ռամենսկոեի «Սատուրնի» դպրոցի սան է։ Պրոֆեսիոնալ կարիերան սկսել է «Սատուրնի» երկրորդ կազմում, մեկ մրցաշրջան խաղացել է «Մոսկվայի» երկրորդ կազմում։ 2010 թվականի աշնանը վարձավճարով խաղացել է Պետերբուրգի «Դինամո» ակումբում։ 2011 թվականին պայմանագիր է կնքել «Ժեմչուժինա» ակումբի հետ, որի կազմում անցկացրել է 1 խաղ։
2011 թվականի օգոստոսին տեղափոխվել է «Օրենբուրգ», որի հետ հասել է մինչև Ռուսաստանի գավաթի խաղարկության 2014/15 մրցաշրջանի եզրափակիչ և դարձել ՖԱԼ առաջնության 2015/16 մրցաշրջանի հաղթող։ 2016 թվականի հուլիսի 30-ին անցկացրել է իր առաջին խաղը Պրեմիեր լիգայում ընդդեմ «Ռոստովի» և 85-րդ րոպեին հեռացվել է դաշտից 2 դեղին քարտի պատճառով։
2017 թվականի ամռանը տեղափոխվել է «Անժի» (Մախաչկալա), որտեղ 2017 թվականի հուլիսի 15-ին կատարել է նորամուտը ԲԿՄԱ-ի դեմ խաղում։ Ակումբի կազմում իր առաջին գոլը խփել է սեպտեմբերի 16-ին՝ «Կրասնոդար» ակումբի դեմ խաղում։ 2016/2017 մրցաշրջանի արդյունքում «Անժիի» երկրպագուների կողմից ճանաչվել է մրցաշրջանի լավագույն խաղացող՝ առաջ անցնելով Օլեգ Դանչենկոյից և Արսեն Խուբուլովից։
2018 թվականի ամռանը տեղափոխվել է «Կռիլյա Սովետով»։ Սամարայի թիմի կազմում նորամուտը կատարել է 2018 թվականի հուլիսի 31-ին՝ ԲԿՄԱ-ի դեմ խաղում։


== Ակումբային վիճակագրություն ==
2018 թվականի փետրվար-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը Sportbox.ru կայքում
Ֆուտբոլիստի էջը FootballFacts.ru կայքում
Հայկավան (Արմավիրի մարզ)

Անվան այլ կիրառումների համար տե՛ս՝ Հայկավան (այլ կիրառումներ)Հայկավան (նախկին անվանումը` Թափադիբի),
գյուղ Հայաստանի Հանրապետության Արմավիրի մարզի Արմավիրի տարածաշրջանում։ Բնակավայրը գտնվում է ծովի մակերևույթից 860 մ բարձրության վրա, մարզկենտրոն Արմավիրից մոտ 5 կմ հարավ։ Հայկավան է վերանվանվել 1946 թ. ապրիլի 4-ին։


== Բնակչություն ==
Ըստ ՀՀ 2011 թ. մարդահամարի արդյունքների` Հայկավանի մշտական բնակչությունը կազմել է 1508, առկա բնակչությունը` 1395 մարդ:1831 թվականից ի վեր բնակիչները հայեր են, որոնց մի մասի նախնիներն այստեղ են գաղթել Սուրմալուից։ 
Հայկավանի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, խաղողագործությամբ, պտղաբուծությամբ և բանջարաբուծությամբ։


== Պատմամշակութային հուշարձաններ ==
Այստեղ հայտնաբերվել են սեպագիր արձանագրություններ և հնագույն բնակավայրի մնացորդներ, ունի 1875 թվականին Սբ. Աստվածածին եկեղեցի (Փոքր Արմավիր)։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)


== Ծանոթագրություններ ==
Պետրոս Թումանյան

Պետրոս Պետրոսի Թումանյան (նոյեմբերի 13, 1913(1913-11-13), Սիմֆերոպոլ, Ռուսական կայսրություն - դեկտեմբերի 13, 1989(1989-12-13), Երևան, Հայկական ԽՍՀ, ԽՍՀՄ), հայ ճարտարապետ, ճարտարապետության թեկնածու (1969), ՀԽՍՀ վաստակավոր ճարտարապետ (1971)։


== Կենսագրություն ==
1940 թվականին ավարտել է Երևանի պոլիտեխնիկական ինստիտուտը։ 1946-1960 թվականներին եղել է ՀԽՍՀ պետշինի բնակավայրերի բաժնի պետ, 1960-1964 թվականներին՝ Հայպետնախագիծ ինստիտուտի փորձարարական հատակագծման բաժնի պետ, 1964-1979 թվականներին՝ շրջանային հատակագծման արվեստանոցի ղեկավար։
Մասնակցել է ՀԽՍՀ բնակավայրերի զարգացման գլխավոր սխեմա (մինչև 2000 թվական հաշվարկային ժամկետով, 1969), Արարատյան դաշտի (1963), 
Կապան-Քաջարանի (1973), Լոռի-Փամբակի (1975-1976), Ախուրյանի շրջանի (1976-1977) շրջանային հատակագծումների, Սևանի շրջանային հատակագծման գլխավոր համալիր սխեմայի մշակմանը (1973)։
Թումանյանի նախագծերով կառուցապատվել են՝

Իջևանի և Կապանի առանձին թաղամասեր
Աղստևի իջևանյան գետափը՝ երկու կամուրջներով (1955-1965)
Կառուցվել է Իջևանի մարզադահլիճը (1956), հյուրանոցը (1969)


== Ծանոթագրություններ ==
Տիգրան Դավթյան (ազատամարտիկ)

Անվան այլ կիրառումների համար տե՛ս՝ Տիգրան Դավթյան (այլ կիրառումներ)Տիգրան Յուրիկի Դավթյան (մարտի 4, 1969(1969-03-04), Վարդաշատ, Մարտունու շրջան, Ադրբեջանական ԽՍՀ, ԽՍՀՄ - դեկտեմբերի 22, 1993(1993-12-22), Բոյուք Բահմանլու, Ֆիզուլիի շրջան, Ադրբեջան), հայ ազատամարտիկ։


== Կենսագրություն ==
Ծնվել է 1969 թվականի մարտի 4-ին, Հադրութի շրջանի Վարդաշատ գյուղում։ Ավարտել է Թաղասեռի 8-ամյա դպրոցը։
Ծառայել է Խորհրդային բանակում։ Զորացրվելուց հետո կամավորագրվել է «Գետակ» գումարտակում և մասնակցել պաշտպանական ու ազատագրական մի շարք մարտերի։
Զոհվել է 1993 թվականի դեկտեմբերի 22-ին Բոյուք Բահմանլու (en) գյուղի տարածքում։ Ամուսնացած չէր։ Հանգչում է Վարդաշատի գերեզմանատանը։


== Ծանոթագրություններ ==
Գեղուտ (գետակ)

Գեղուտ, գետակ Սև ծովի ավազանում, Ճորոխի համակարգում։ Հոսում է Խոստջրի շրջակայքի Գեղուտ գյուղի մոտով։


== Ծանոթագրություններ ==
Զավիտնե Բաժանյա

Զավիտնե Բաժանյա (ուկրաիներեն՝ Завітне Бажання), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Զավիտնե Բաժանյա գյուղում բնակվում էր 513 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կենտրոնական դաշնային շրջան (ՌԴ)

Կենտրոնական դաշնային շրջան, վարչական միավորում Ռուսաստանի արևմտյան մասում։ Կազմավորվել է ՌԴ նախագահի 2000 թվականի մայիսի 13-ի հրամանով։ Ներառում է 18 մարզեր և մեկ դաշնային նշանակության քաղաք։


== Ծանոթագրություններ ==


== Արտաքին հղումներ ==
Կենտրոնական դաշնային շրջանի հանրային խորհուրդի կայքը Archived 2011-08-04 at the Wayback Machine.
Կենտրոնական դաշնային շրջանի օրենսդրությունը Archived 2010-08-22 at the Wayback Machine.
Այոս Եորգիոս (այլ կիրառումներ)

Այոս Եորգիոս աշխարհագրական անվանումը կարող է վերաբերել.

Այոս Եորգիոս - գյուղ Կիպրոսի Կիրենիայի շրջանում
Այոս Եորգիոս - գյուղ Կիպրոսի Պաֆոսի շրջանում
Այոս Եորգիոս - գյուղ Կիպրոսի Հանրապետության հարավարևմտյան մասում Լիմասոլի շրջանում
Այոս Եորգիոս - գյուղ Կիպրոսի Հանրապետության կենտրոնում՝ Նիկոսիայի շրջանում
Այոս Եորգիոս - լքված գյուղ Կիպրոսի Հանրապետության Նիկոսիայի շրջանում
Այոս Եորգիոս - գյուղ Կիպրոսի Հանրապետության Ֆամագուստայի շրջանի արևելքում
Անատոլի Սիդորով (այլ կիրառումներ)

Անատոլի Սիդորով անուն-ագանունը կարող է վերաբերել հետևյալ անձանց՝

Անատոլի Իվանովիչ Սիդորով (1866-1931),  ռուս խորհրդային գիտնական-մեխանիկ և մեքենաշինարար, ՌՍՖՍՀ գիտության և տեխնիկայի վաստակավոր գործիչ (1928), պրոֆեսոր, Մոսկվայի բարձրագույն տեխնիկական ուսումնարանի մեխանիկական ֆակուլտետի դեկան։
Անատոլի Ալեքսեևիչ Սիդորով (1958), սովետական և ռուսական զինվորական, գեներալ-գնդապետ։
Նովոնիկոլաևսկոե (գյուղ, Նովոգորոդսկի շրջան)

Անվան այլ կիրառումների համար տե՛ս՝ ՆովոնիկոլաևսկոեՆովոնիկոլաևսկոե (ռուս.՝ Новониколаевское), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)